Villin lännen villikissa

Villin lännen villikissa (Rancho Notorious) on elokuvan alkuvuosien saksalaisen suurmiehenJK: Villin lännen villikissa, Päivän elokuvia, Tv-maailma, 20/2013 sivu 17 Fritz Langin ohjaama yhdysvaltalainen lännenelokuva vuodelta 1952. Sen pääosia näyttelevät Marlene Dietrich, Arthur Kennedy ja Mel Ferrer.

 Tuotanto 
Lang ja käsikirjoittaja Silvia Richards suunnittelivat elokuvaa jo 1940-luvun lopulla nimellä The Legend of Chuck-a-Luck. Valmistelu keskeytyi, kun Langin ja Richardsin suhde viileni. Lang osti tarinan oikeudet Richardsilta syyskuussa 1949. Kuvausten piti alkaa jo marraskuussa 1950, ja Lang tutkikin myöhemmin samana vuonna Tucsonin alueella sopivia kuvauspaikkoja. Kunnollisen käsikirjoituksen puuttuminen viivästytti kuitenkin kuvausten aloittamista.McGilligan, s. 380 Lang palkkasi Daniel Taradashin viimeistelemään käsikirjoituksen lopulliseen muotoon.McGilligan, s. 381

Uudessa kotimaassa Lang joutui mukautumaan tuotantoportaan valintoihin. Niin tässäkin. Kun elokuvan jälkituotantoon päästiin loppukeväästä ja alkukesästä 1951, tuottaja Howard Welsch pakotti Langin kuvaamaan elokuvalle vaihtoehtoisen lopun. Welsch piti tästä lopusta enemmän, vaikka suurin osa elokuvan leikkausryhmästä olikin eri mieltä. Welsch leikkasi lopulta itse elokuvan lopulliseen muotoonsa.McGilligan, s. 387 Welsch muutti myös elokuvan nimen Rancho NotorioukseksiMcGilligan, s. 388 RKO-johtaja Howard Hughesin vaatimuksesta, sillä Hughesin mukaan aiempi kasinopeliin viittaava nimi ei aukene eurooppalaisille katsojille.Turner Classic Movies, viitattu 21.5.2013. Kuultuaan muutoksesta Lang kommentoi ihmettelemällä, tietävätkö eurooppalaiset, mikä Rancho Notorious on."But they would know what Rancho Notorious is?" teoksessa Peter Bogdanovich, Who the devil made it, Alfred A. Knopf, 1997 s. 213 Google Booksissa viitattu 21.5.2013. Dietrichin rooliin viittaava elokuvan suomenkielinen nimi on saanut luonnehdinnan "väkisin väännetty".

Arviot
Arvioissa on huomiota kiinnitetty siihen, että Dietrichin roolit ovat yksi toisensa jälkeen kabareelaulajan, kurtisaanin tai rikollisen rooleja, niin tässäkin elokuvassa. Toinen huomiota kiinnittänyt seikka on Langin outo lähestymistapa: elokuvan alku raiskausmurhineen saa jatkoksi kertojanäänen, joka tulkitsee tarinaa balladeina. Tätä keinoa ovat monet muutkin ohjaajat suosineet, mutta harvoin onnistuneesti.Timo Peltonen, Viisto balladi vihasta ja kostosta Helsingin Sanomat 21.5.2013 s. C 21Rancho Notorious, Allmovie.com, viitattu 21.5.2013

 Näyttelijät 

 Lähteet 

 Viitteet 

 Aiheesta muualla 


 Metropolisin, Mabusen ja M:n ohjaaja Fritz Lang pakeni natsivaltaa Hollywoodiin, missä hän jatkoi vihan, murhan ja koston tarinoitaan film noirin, melodraamojen ja lännenelokuvan parissa. Vesa Nykänen, Yle, 15.12.2023.

Luokka:Fritz Langin ohjaamat elokuvat
Luokka:Yhdysvaltalaiset lännenelokuvat
Luokka:Vuoden 1952 yhdysvaltalaiset elokuvat